
σμού χρήσης επιφανειακών υδάτων και ειδικών 

ΑΠΟΦΑΣΕΙ Σ 

Αριθ. 9382 (1) 

Έγκριση του Οργανισμού Εσωτερικής Υπηρεσίας του 
Πνευματικού Κέντρου Δήμου Ν. Ερυθραίας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιεςτου άρθρου 8 παρ. 5του Ν. 
2307/1995. 

2. Τις διατάξεις του άρθρου 8 του Ν. 2503/97. 

3. Την 188/98 απόφαση του Δημοτικού Συμβουλίου Δή¬ 
μου Ν. Ερυθραίας, με την οποία εκφράζει τη σύμφωνη 
γνώμη του για την 70/98 απόφαση του Διοικητικού Συμ¬ 
βουλίου του Πνευματικού Κέντρου Δήμου Ν. Ερυθραίας. 


4. Την σύμφωνη γνωμοδότηση του Υπηρεσιακού Συμ¬ 
βουλίου, που διατυπώθηκε στο Νο 8/26.10.99 πρακτικό 
του, αποφασίζουμε: 

Εγκρίνουμε την 70/98 απόφαση του Διοικητικού Συμ¬ 
βουλίου του Πνευματικού Κέντρου Δήμου Ν. Ερυθραίας 
που αφορά ψήφιση του Οργανισμού Εσωτερικής Υπηρε¬ 
σίας του, ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΠΝΕΥΜΑΤΙΚΟΥ ΚΕΝΤΡΟΥ ΔΗΜΟΥ ΝΕΑΣ ΕΡΥΘΡΑΙΑΣ 

Άρθρο 1 

Η Υπηρεσία του Πνευματικού Κέντρου συγκροτείται σε 
ένατμήμα. 

Άρθρο 2 

Δημιουργούνται τα παρακάτω γραφεία: 

1. Γραφεία διοίκησης προσωπικού, πρωτοκόλλου, αρ¬ 
χείου, διεκπεραίωσης και αλληλογραφίας. 

2. Γ ραφείο λογιστηρίου. 

3. Γ ραφείο τύπου και δημοσίων σχέσεων. 

4. Γ ραφείο παραρτημάτων του Πνευματικού Κέντρου 
και πολιτιστικών δραστηριοτήτων. 

5. Γ ραφείο τεχνικού και βοηθητικού προσωπικού. 

6. Γ ραφείο διαχείρισης υλικού. 

7. Γ ραφείο τμημάτων των σχολών του Πνευματικού Κέ¬ 
ντρου. 

Άρθρο 3 

Οι θέσεις του προσωπικού διορθώνονται σε κλάδους, 
βαθμούς και ειδικότητες, ως εξής: 

Α'ΤΑΚΤΙΚΟ ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ. 

Δυο (2) θέσεις κλάδου ΔΕΙ διοικητικών. 

Β. ΤΕΧΝΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΥΕ 

Μια(1) θέση εργάτη κλάδου ΥΕ 16 

Μια (1) θέση καθαρίστριας ΥΕ 16 

Άρθρο 4 

Τα τυπικά προσόντα που απαιτούνται κατά κατηγορία, 
κλάδο και ειδικότητα καθορίζονται σύμφωνα με το Προε¬ 
δρικό Διάταγμα με αριθμό 37ο/86 «Περί καθορισμού προ¬ 
σόντων διορισμού» (προσοντολογιο - κλαδολόγιο) ΦΕΚ 
11/4.2.87 τεύχος Α' και όπως προβλέπονται από τις δια- 

τάξεις του Ν. 1735/87του Π .Δ. 37/86. σε συνδυασμό με τις 
διατάξεις του Ν. 1188/81 «περί καταστάσεως προσωπι¬ 
κού Ο.Τ.Α.». 

Άρθρο 5 

1. Τα καθήκοντα, οι μεταβολές κ.λπ. των μόνιμων υπαλ¬ 
λήλων διέπονται από τις διατάξεις των νόμων 1188/91 και 
1586/86 «Περί καταστάσεως προσωπικού των ΟΤΑ». 

2. Γιατην υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας 
ιδιωτικού Δικαίου αορίστου χρόνου έχουν εφαρμογή οι 
σχετικές διατάξεις του Ν. 1188/81. 

Άρθρο 6 

Ο Προϊστάμενος του τμήματος επιλέγεται ο υπάλληλος 
των κλάδων Π. Ε. & Δ. Ε. 

Άρθρο 7 

Τον προϊστάμενο που απουσιάζει, αναπληρώνει στα κα- 
θήκοντά του ο προϊστάμενος της αμέσως υποκείμενης 
οργανικής μονάδας, 

Άρθρο 8 

Οι αρμοδιότητες που καθορίζονται από τον Οργανισμό 
Εσωτερικής υπηρεσίας θα αρκούνται από το ανάλογο 
γραφείο. 

Άρθρο 9 

Γ ραφείο προϊστάμενου: Ο προϊστάμενος έχειτην ευθύ¬ 
νη για την καλή λειτουργία των γραφείων του τμήματος. 
Συντονίζει και κατευθύνει την δουλειά τους. Συνεργάζε¬ 
ται με τους υπεύθυνους των γραφείων για την προώθηση 
των θεμάτων τους. 

Άρθρο 10 

Οι αρμοδιότητες κάθε γραφείου που αναφέρονται στον 
Οργανισμό αυτό καθορίζονται ως εξής: 

1. ΓΡΑΦΕΙΟ ΔΙΟΙΚΗΣΕΩΣ ΠΡΟΣΩΠΙΚΟΥ - ΠΡΩΤΟΚΟΛ- 
ΛΟΥ-ΑΡΧΕΙΟΥ-ΔΙΕΚΠΕΡΑΙΩΣΕΩΣ ΚΑΙ ΑΛΛΗΛΟΓΡΑΦΙΑΣ 

Διεξάγει κάθε υπηρεσία που ανατίθεται από το Διοικητι¬ 
κό Συμβούλιο και που δεν υπάγεται στην άμεση αρμοδιό¬ 
τητα αλλού γραφείου. 

Τηρεί τα βιβλία συνεδριάσεων, και καταρτίζει την ημε¬ 
ρήσια διάταξη συνεδριάσεων του Διοικητικού Συμβουλί¬ 
ου και επιμελείται την προετοιμασία των σχετικών απο¬ 
φάσεων και μέριμνα για την επικύρωση των πρακτικών και 
την έγκαιρη προώθηση και παρακολούθηση των σχετικών 
αποφάσεων για έγκριση, από την αρμόδια αρχή και στη 
συνέχεια από τις αρμόδιες για εκτέλεση υπηρεσίες. Φρο¬ 
ντίζει για την διεξαγωγή όλων εκείνων των διαδικασιών, 
που είναι απαραίτητες για την πρόσληψη προσωπικού 
(προαγωγές, απολύσεις, παρατηρήσεις, τοποθετήσεις, 
μετακινήσεις, αποσπάσεις, μετατάξεις, χορήγηση αδει¬ 
ών, πειθαρχικές υποθέσεις κ.λπ.). 

Τηρείτο μητρώα καιτους ατομικούς φακέλουςτου προ¬ 
σωπικού και φροντίζει για τη συνεχή παρακολούθηση και 
ενημέρωσή τους. 

Εισηγείται στα αρμόδια όργανα θέματα που αφορούν 
το προσωπικό και διενεργεί τη σχετική αλληλογραφία. 
Επιμελείται τη παραλαβή, πρωτοκόλληση και συσχέτιση 
όλων των εισερχόμενων εγγράφων και την τήρηση του 
πρωτότυπου στο αρχείο. Παρακολουθεί και φροντίζει για 
την τήρηση του γενικού γραφείου του Νομικού Προσώ¬ 
που και Εισηγείται την καταστροφή του θεωρούμενου 
σαν άχρηστου υλικού. Διεκπεραιώνει αυθημερόν την ει¬ 


σερχόμενη και εξερχόμενη αλληλογραφία και επικυρώνει 
αντίγραφα αυτής. 

Μελετά, σχεδιάζει και επεξεργάζεται διακηρύξεις δη¬ 
μοπρασιών, συμβόλαια και κάθε στοιχείο που του ανατί¬ 
θεται απάτην Διοίκηση και έχειτην ευθύνη για ότι σχετικό 
αφορά στις αγορές, δημοσιεύσεις, διαγωνισμούς, προ¬ 
μήθειες κλπτου Νομικού Προσώπου. 

2. ΓΡΑΦΕΙΟ ΛΟΓΙΣΤΗΡΙΟΥ 

Καταρτίζει, σε συνεργασία με το Διοικητικό Συμβούλιο, 
τον Προϋπολογισμό εσόδων - εξόδων και τις εκθέσεις γι’ 
αυτά, μέσα στις προθεσμίες που ορίζει ο Δημοτικός και 
Κοινοτικός κώδικας. Παρακολουθεί την πορεία της εκτέ¬ 
λεσής του. Συγκεντρώνει ελέγχει και καταχωρεί στα σχε¬ 
τικά λογιστικά βιβλία τα αποτελέσματα της εκτέλεσης του 
προϋπολογισμού εσόδων εξόδων καθώς και τον ισολογι¬ 
σμό καιτις εκθέσεις αυτού. 

Επιμελείται την εκκαθάριση και εντολή πληρωμών κάθε 
δαπάνης, ελέγχει τα δικαιολογητικά κάθε δαπάνης προς 
διαπίστωση του νόμιμου ή κανονικού ή όχι αυτής. Φροντίζει 
για την έκδοση χρηματικών ενταλμάτων και την μισθοδοσία 
του προσωπικού. Τηρεί μισθολογικό μητρώο όλου του προ¬ 
σωπικού, συντάσσει τις βεβαιώσεις αποδοχώντων εργαζο¬ 
μένων και φροντίζει για την ασφάλιση αυτών. Φροντίζει για 
την τήρηση τις ισχύουσας νομοθεσίας, σχετικά με την υπη¬ 
ρεσιακή και συνταξιοδοτική κατάσταση των υπαλλήλων. 

3. ΓΡΑΦΕΙΟ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ 

Φροντίζει για την έκδοση και διάθεση ενημερωτικών 

δελτίων. 

Μεριμνά για την επικοινωνία με όλους τους δημόσιους 
ή ιδιωτικούς φορείς την τήρηση βιβλίων καταχώρησης 
των αρχών, υπηρεσιών, συλλόγων, σωματείων κλπ. Πα- 
ραλαμβάνει τα φύλλα του ημερήσιου και περιοδικού τύ¬ 
που και γενικά κάθε έντυπο και βιβλίο που απευθύνεται 
στο Νομικό Πρόσωπο. 

Παρακολουθεί όλα τα θέματα που δημοσιεύονται και 
αφορούντο Νομικό Πρόσωπο. Δίνει κάθε πληροφορία που 
επιτρέπεται στους πολίτες και αφορά την δραστηριότητα 
του Πνευματικού Κέντρου. Συνεργάζεται με τους μαζικούς 
φορείς της πόλης, τους ενημερώνει για την δραστηριότητα 
καιτους παρέχει κάθε δυνατή βοήθεια. Έχειτην ευθύνη για 
την ενημέρωση και πληροφόρηση των δημοτών, δημοτικών 
φορέων, τύπου, τηλεόρασης κλπ. Συνεργάζεται με τα γρα- 
φείατου Πνευματικού Κέντρου για πολιτιστικές δραστηριό¬ 
τητες. Φροντίζει για την οργάνωση, συντήρηση και διατή¬ 
ρηση ιστορικών και πολιτιστικών αρχείων της πόλης. 

4. ΓΡΑΦΕΙΟ ΠΑΡΑΡΤΗΜΑΤΩΝ ΠΝΕΥΜ ΚΕΝΤΡΟΥ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

Φροντίζει και μεριμνά για την έγκαιρη και σωστή υλο¬ 
ποίηση των αποφάσεων του Διοικητικού Συμβουλίου. 
Έχει την ευθύνη για τη διοργάνωση κάθε είδους πολιτι¬ 
στικών εκδηλώσεων, όπως συναυλιών θεατρικών παρα¬ 
στάσεων, κινηματογραφικών προβολών, εκθέσεων, δια¬ 
λέξεων, συζητήσεων, συμποσίων, συνεδρίων και συσκέ¬ 
ψεων επιστημόνων, για κοινωνικά και πολιτιστικά θέματα 
και γενικά για κάθε είδους πολιτιστική δραστηριότητα. 

Φροντίζει, σε συνεργασία με τα ανάλογα γραφεία, για 
τη συντήρηση, καθαριότητα και εποπτεία των χώρων που 
έχει στη δικαιοδοσία του το Νομικό Πρόσωπο και είναι 
υπεύθυνο για την ομαλή λειτουργία αυτών. 

Φροντίζει για τις ανάγκες των τμημάτων, την ενημέρωση 
τους για τις αποφάσειςτου Δ.Σ., όπως επίσης και γιατις εμ¬ 
φανίσεις αυτών (μεταφορά, διανομή, εξοπλισμός κ.λπ.). 

Καταρτίζει, σε συνεργασία με τα αρμόδια γραφεία, το 
πρόγραμμα των δραστηριοτήτων και έχει την ευθύνη της 
υλοποίησης του. Τηρεί μητρώα μελών των τμημάτων και 

βιβλίο εμφανίσεων αυτών. Οφείλει να φέρει σε πέρας κά¬ 
θε γραφική εργασία. Μεριμνά για την καλή λειτουργία 
των δανειστικών τμημάτων. 

5. ΓΡΑΦΕΙΟ ΤΕΧΝΙΚΟΥ ΚΑΙ ΒΟΗΘΗΤΙΚΟΥ ΠΡΟΣΩΠΙΚΟΥ 

Φροντίζει για την καλή λειτουργία των εγκαταστάσεων 

των χώρων που έχει στη δικαιοδοσία του το Πνευματικό 
Κέντρο. 

Ενημερώνει έγκαιρα τους αρμόδιους και συντάσσει τις 
απαραίτητες εκθέσεις που αφορούν στη συντήρηση, βελ¬ 
τίωση και λειτουργία αυτών. 

Φροντίζει για την μεταφορά, την εγκατάσταση και λει¬ 
τουργία των απαραίτητων ηλεκτρολογικών και ηχητικών 
εγκαταστάσεων στους χώρους, όπου διοργανώνονται 
από το Νομικό Πρόσωπο οι δραστηριότητες. 

Φροντίζει για την αξιοποίηση και περιφρουρήσει της 
ακίνητης περιουσίας. Μελετά και προτείνει κάθε μέτρο 
που αφορά στη συντήρηση, την βελτίωση και την επέκτα¬ 
ση των εγκαταστάσεων. 

Έχει την ευθύνη για την καθαριότητα των εγκαταστά¬ 
σεων και γενικά των κοινόχρηστων χώρων. Επίσης φρο¬ 
ντίζει και επιμελείται για την καλή εμφάνιση και τον ευ- 
πρεπισμό των χώρων, στους οποίους γίνονται οι πολιτι¬ 
στικές δραστηριότητες. 

6. ΓΡΑΦΕΙΟ ΔΙΑΧΕΙΡΙΣΗΣ ΥΛΙΚΟΥ 

Φροντίζει για τη διαφύλαξη της περιουσίας του Πνευμα¬ 
τικού Κέντρου, διαχειρίζεται κάθε υλικό και στο τέλος κάθε 
χρόνου ασκεί εργασία που αφορά στη διαχείριση υλικού. 

7. ΓΡΑΦΕΙΟ ΤΜΗΜΑΤΩΝ ΣΧΟΛΩΝ ΤΟΥ ΠΝΕΥΜΑΤΙΚΟΥ 
ΚΕΝΤΡΟΥ 

Έχει την ευθύνη για την εύρυθμη λειτουργία των τμη¬ 
μάτων των σχολών του Πνευματικού Κέντρου. Παρακο¬ 
λουθεί την παράδοση των μαθημάτων και τη διοργάνωση 
των δραστηριοτήτων των τμημάτων. Μεριμνά για την 
προβολή της δουλειάς των τμημάτων προς τα έξω. Έχει 
την ευθύνη των εσόδων από δίδακτρα, εισιτήρια κ.λπ. 

Άρθρο 11 

Ο τρόπος λειτουργίας των γραφείων της υπηρεσίας, 
εκτός από όσα ορίζουν οι Ν. 1188/81 και 1586/86, στις ιδι¬ 
αίτερες λεπτομέρειες του καθορίζεται με ειδικούς κανο¬ 
νισμούς που θα ψηφίζονται από το Δ.Σ. του Νομικού Προ¬ 
σώπου και θα επικυρώνονται από το Δημοτικό Συμβούλιο. 

Ο Οργανισμός Εσωτερικής Υπηρεσίας που προτείνεται 
για ψήφιση από το Διοικητικό Συμβούλιο και το Δημοτικό 
Συμβούλιο θεωρούμε ότι καλύπτει σημερινές ανάγκες 
του Νομικού Προσώπου. 

Την αρμοδιότητα σε αντικείμενα που δεν κατονομάζο¬ 
νται στον παρόντα κανονισμό καθορίζει με απόφασή του 
ο Πρόεδρος του Δ.Σ. του Πνευματικού Κέντρου. 

Τέλος, εξετάζοντας την οικονομική δυνατότητα του Νο¬ 
μικού Προσώπου διαπιστώνουμε ότι πράγματι αυτή 
υπάρχει για την σύσταση των πιο πάνω οργανικών θέσε¬ 
ων. Ο παρών κανονισμός, σε περίπτωση κενού, είναι δυ¬ 
νατόν να συμπληρώνεται με απόφαση του Διοικητικού 
Συμβουλίου. 

Άρθρο 12 

(Ακροτελεύτιο άρθρο) 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Πνευματικού 
Κέντρου για τα επόμενα έτη ύψος της οποίας προσδιορί¬ 
ζεται στο ποσόν των 15.000.000 δραχμών και θα καλύ¬ 
πτεται από τους ΚΑ 5/111.1 και 05/112.1 του ισχύοντος 
προϋπολογισμού του Πνευματικού Κέντρου. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 7 Μαρτίου 2000 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 2305 (2) 

Σύσταση Νομικού Προσώπου στο Δήμο Βισαλτίας Ν. Σερ¬ 
ρών με την επωνυμία «ΦΙΛΑΡΜΟΝΙΚΗ ΔΗΜΟΥ ΒΙΣΑΛ- 
ΤΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του άρθρου 203 του Π.Δ/τος410/95. 

2. Την αριθ. 6/2000 απόφαση του Δ.Σ. Βισαλτίαςπερί συ- 
στάσεως Φιλαρμονικής, αποφασίζουμε: 

1. Συστήνουμε στο Δήμο Βισαλτίας του Ν. Σερρών Νο¬ 
μικό Πρόσωπο με την επωνυμία «ΦΙΛΑΡΜΟΝΙΚΗ ΔΗΜΟΥ 
ΒΙΣΑΛΤΙΑΣ.» 

2. Σκοπός του Νομικού Προσώπου είναι η εκμάθηση 
μουσικών οργάνων σε παιδιά του Δήμου και η εξυπηρέτη¬ 
ση του Δήμου σε όλες τις πολιτιστικές και κοινωνικές εκ¬ 
δηλώσεις του. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου Βισαλτίας εκ δρχ. 
2 . 000 . 000 . 

β) Κρατικές επιχορήσεις είτε απ’ ευθείας στο Νομικό 
Πρόσωπο είτε μέσω του Δήμου. 

γ) Εισφορές, δωρεές, κληρονομιές, κληροδοσίες. 

δ) Συνδρομές μελών. 

ε) Έσοδα από εκδηλώσεις κ.λπ. 

στ) πρόσοδοι από τη δική του περιουσία, και 

ζ) κάθε άλλη νόμιμη πρόσοδος. 

4. Η διοίκηση του Νομικού Προσώπου θα ορισθεί με 
απόφαση του Δημοτικού Συμβουλίου Βισαλτίας σύμφω¬ 
να με τις διατάξεις του άρθρου 203 του Π Δ/τος 410/1995. 
Το Διοικητικό Συμβούλιο εκλέγει από τα μέλη του τον αντι¬ 
πρόεδρό του. Η θητεία των μελών του Διοικητικού Συμ¬ 
βουλίου ακολουθεί την δημοτική περίοδο. Νέα μέλη του 
διοικητικού συμβουλίου ορίζονται όταν λήξει η θητεία των 
παλαιών ή όταν κατά την διάρκεια της θητείας τους κενω¬ 
θεί θέση για οποιονδήποτε λόγο. Μέχρι να πληρωθεί η κε- 
νωθείσα θέση το διοικητικό συμβούλιο λειτουργεί με ελ¬ 
λιπή σύνθεση η οποία δεν μπορεί να είναι κατώτερη από 
τον αριθμό που απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου , και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Βισαλτίας δα¬ 
πάνη ύψους 2.000.000 δρχ. για το έτος 2000 και για κάθε 
ένα από τα επόμενα οικονομικά έτη. Για την αντιμετώπιση 
της εν λόγω δαπάνης θαι εγγράφει ισόποση πίστωση κα¬ 
τά την σύνταξη του προϋπολογισμού τρέχοντος έτους . 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 29 Φεβρουάριου 2000 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 1557 (3) 

Σύσταση Νομικού Προσώπου στο Δήμο Χανιών Ν. Χανιών 
με την επωνυμία «Σχολική Επιτροπή 17ου Νηπιαγω¬ 
γείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις δ/ξεις: 

α) της παραγρ. 8-15 του άρθρου 5 του Ν. 1894/90 «Για 
την Ακαδημία Αθηνών και άλλες εκπαιδευτικές διατάξεις 
(τ. Α' 100) και 

β) του άρθρου 203το Δ.Κ.Κ. Π.Δ. 410/95 (τ.Α' 231). 

2. Την 53/2000 απόφαση του Δημοτικού Συβουλίου του 
Δήμου Χανίων του Νομού Χανιών για σύσταση Σχολικής 
Επιτροπής. 

3. Τις δ/ξειςτου Ν. 2503/97 «Διοίκηση οργάνωση στελέ- 
χωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις», αποφασίζουμε: 

α) Συστήνουμε στο Δήμο Χανίων του Νομού Χανίων, Νο¬ 
μικό Πρόσωπο, με την επωνυμία «Σχολική Επιτροπή 17ου 
Νηπιαγωγείου». 

β) Σκοπός του Νομικού Προσώπου, είναι: 

1) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.α. 

2) Η εκτέλεση μικρών έργων για επισκευή και συντήρη¬ 
ση των διδακτηρίων. 

3) Η αποκατάσταση φθορών και ζημιώντωνεπίπλων, εξο¬ 
πλισμού και γενικά των διδακτηριακών εγκαταστάσεων. 

4) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλατα μέσα που 
είναι απαραίτητα για τη λειτου ργία τους και γενικότερα η λή¬ 
ψη όλων των μέτρων που κρίνονται αναγκαία, για την στήρι¬ 
ξη της διοικητικής λειτουργίας των σχολικών μονάδων. 

γ) Το Νομικό Πρόσωπο διοικείται από πενταμελές Διοι¬ 
κητικό Συμβούλιο, αποτελούμενο από: 

1) Τον Δήμαρχο ή ένα Δημοτικό Σύμβουλο που θα ορί¬ 
ζει ο Δήμαρχος. 

2) ΤηνΔ/ντριατου 17ου Νηπιαγωγείου. 

3) Τον εκπρόσωπο του Συλλόγου Γονέων και Κηδεμό¬ 
νων του 17ου Νηπιαγωγείου. 

4) Δύο δημότες κατοίκους Χανίων. 

δ) Η θητεία του Δ.Σ. του Νομικού Προσώπου, λήγει με 
την λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Πρόεδρος ορίζεται ο Δήμαρχος ή ένας Δημοτικός Σύμ¬ 
βουλος που θα οριστεί από τον Δήμαρχο. 

Το Δ.Σ. εκλέγει αντιπρόεδρο, γραμματέα και ταμία. 

ε) Πόροι του Νομικού Προσώπου είναι: 

1) Ετήσια Επιχορήγηση του Κράτους. 

2) Ετήσια Επιχορήγηση του Δήμου. 

3) Κάθε είδους εισφορές, δωρεές, κληρονομιές, κληρο¬ 
δοσίες. 

4) Εισπράξεις από το αντίτιμο των παρεχομένων πραγ¬ 
μάτων ή Υπηρεσιών. 

5) Πρόσοδοι από την περιουσία του. 

στ) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή, από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

ζ. Από τις δ/ξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου για το 
έτος 2000 και για τα επόμενα έτη, το ύψος της οποίας δεν 


μπορεί να προσδιοριστεί και εξαρτάται από το ύψος της 
επιχορήγησης του Δήμου προς Νομ. Πρόσωπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 29 Φεβρουάριου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 1561 (4) 

Σύσταση Νομικού Προσώπου στο Δήμο Χανίων Ν. Χανίων 
με την επωνυμία «Σχολική Επιτροπή 8ου και 25ου Νη¬ 
πιαγωγείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

Ι.Τις δ/ξεις: 

α)της παραγρ. 8-15 του άρθρου, 5 του Ν. 1894/90 «Για 
την Ακαδημία Αθηνών και άλλες εκπαιδευτικές διατάξεις» 
(τ.Α' 110) και 

β) του άρθρου 203 του Δ.Κ.Κ. Π.Δ. 410/95 (τ.Α'231). 

2. Την 50/2000 απόφαση του Δημοτικού Συβουλίου του 
Δήμου Χανίων του Νομού Χανίων για σύσταση Σχολικής 
Επιτροπής. 

3. Τι ς δ/ξεις του Ν. 2503/97 «Διοίκηση οργάνωση στε- 
λέχωση της Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις», αποφασίζουμε: 

Συστήνουμε στο Δήμο Χανίων του Νομού Χανίων, Νομι¬ 
κό Πρόσωπο, με την επωνυμία « Σχολική Επιτροπή 8ου και 
25ου Νηπιαγωγείου». 

β) Σκοπός του Νομικού Προσώπου, είναι: 

1) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.α. 

2) Η εκτέλεση μικρών έργων για επισκευή και συντήρη¬ 
ση των διδακτηρίων. 

3) Η αποκατάσταση φθορώνκαι ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

4) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκευή, με βι¬ 
βλία γιατη σχολική βιβλιοθήκη και γενικά με όλατα μέσα που 
είναι απαραίτητα γιατη λειτουργία τους και γενικότερα η λή¬ 
ψη όλων των μέτρων που κρίνονται αναγκαία, για την στήρι¬ 
ξη της διοικητικής λειτουργίας των σχολικών μονάδων. 

γ) Το Νομικό Πρόσωπο διοικείται από επταμελές Διοι¬ 
κητικό Συμβούλιο, αποτελούμενο από: 

1) Τον Δήμαρχο ή ένα Δημοτικό Σύμβουλο που θα ορί¬ 
ζει ο Δήμαρχος. 

2) ΤηνΔ/ντριατου 8ου Νηπιαγωγείου. 

3) ΤηνΔ/ντριατου 25ου Νηπιαγωγείου. 

4) Τον εκπρόσωπο του Συλλόγου Γονέων και Κηδεμό- 
νωντου 8ου Νηπιαγωγείου. 

5) Τον εκπρόσωπο του Συλλόγου Γονέων και Κηδεμό- 
νωντου 25ου Νηπιαγωγείου. 

6) Δύο δημότες κατοίκους Χανίων. 

δ) Η θητεία του Δ.Σ. του Νομικού Προσώπου, λήγει με 
την λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Πρόεδρος ορίζεται ο Δήμαρχος ή ένας Δημοτικός Σύμ¬ 
βουλος που θα οριστεί από τον Δήμαρχο. 

Το Δ.Σ. εκλέγει αντιπρόεδρο, γραμματέα και ταμία. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ε) Πόροι του Νομικού Προσώπου είναι: 

1) Ετήσια Επιχορήγηση του Κράτους. 

2) Ετήσια Επιχορήγηση του Δήμου. 

3) Κάθε είδους εισφορές, δωρεές, κληρονομιές, κληρο¬ 
δοσίες. 

4) Εισπράξεις από το αντίτιμο των παρεχομένων πραγ¬ 
μάτων ή Υπηρεσιών. 

5) Πρόσοδοι από την περιουσία του. 

στ) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή, από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

ζ. Από τις δ/ξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου για το 
έτος 2000 και για τα επόμενα έτη, το ύψος της οποίας δεν 
μπορεί να προσδιοριστεί και εξαρτάται από το ύψος της 
επχορήγησης του Δήμου προς Νομ. πρόσωπο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 29 Φεβρουάριου 2000 

Με εντολή Γενικού Γραμματέα Περιφέρειας 
Η Γενική Διευθύντρια 
ΜΑΡΙΑΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 604 (5) 

Τροποποίηση απόφασης αναγνώρισης του Κυνηγετικού 
Συλλόγου Γρανίτσαςτου Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την αριθμ. 3322/14.9.1999 απόφασή μας με την οποία 
αναγνωρίσθηκε ο Κυνηγετικός Σύλλογος Γρανίτσας Ευ¬ 
ρυτανίας. 

2. Το αριθμ. 2/11.1.2000 έγγραφο του Κυνηγετικού Συλ¬ 
λόγου Γ ρανίτσας, με το οποίο ζητείται η τροποποίηση της 
ανωτέρω απόφασής μας για διεύρυνση της περιφέρειας 
αρμοδιότητόςτης. 

3. Τα αριθμ. 440/3.2.2000 και 318/15.2.2000 έγγραφα 
του Δασαρχείου Καρπενησιού και της Διεύθυνσης Δασών 
Ν. Ευρυτανίας αντίστοιχα, με τα οποία προτείνεται η τρο¬ 
ποποίηση της ως άνω απόφασής μας και 

4. Το γεγονός ότι τα Δημοτικά Διαμερίσματα Παλαιοκα- 
τούνας και Τριποτάμου του Δήμου Φραγκίστας, ανήκουν 
στην περιφέρεια αρμοδιότητας του Δασονομείου Γ ρανί¬ 
τσας, αποφασίζουμε: 

Τροποποιούμετην αριθμ. 3322/14.9.1999 απόφασή μας 
και ορίζουμε ότι στη περιφέρεια αρμοδιότητος του Κυνη¬ 
γετικού Συλλόγου Γρανίτσας ανήκουν και τα Δημοτικά 
Διαμερίσματα Παλαιοκατούνας και Τριποτάμου του Δή¬ 
μου Φραγκίστας, τα οποία και αποσπώνται από την περι¬ 
φέρεια αρμοδιότητος του Κυνηγετικού Συλλόγου Καρπε¬ 
νησιού, ήτοι δηλαδή η περιφέρεια αρμοδιότητος του Κυ¬ 
νηγετικού Συλλόγου Γ ρανίτσας θα είναι η περιφέρεια του 
Δασονομείου Γ ρανίτσας. 

Κατά τα λοιπά ισχύει η αριθμ. 3322/14.9.1999 απόφασή 
μας. 

Από τις διατάξεις αυτής της απόφασης δεν προκαλείται 
δαπένη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Μαρτίου 2000 
Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 


Αριθμ. 10/2000 (6) 

Ψήφιση κανονισμού εσωτερικής οργάνωσης και λειτουρ¬ 
γίας του Νομαρχιακού Αθλητικού Οργανισμού Δωδε- 
κανήσου (Ν.Α.Ο.Δ.). 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης». 

2. Την αριθμ. 70/1999 απόφαση του Νομαρχιακού Συμ¬ 
βουλίου Δωδεκανήσου με την οποία συστάθηκε το 
Ν. Π .Δ.Δ. της Νομαρχιακής Αυτοδιοίκησης Δωδεκανήσου 
με την επωνυμία «Νομαρχιακός Αθλητικός Οργανισμός 
Δωδεκανήσου» και δημοσιεύτηκε στο ΦΕΚ 1247/ 
17.6.1999 (τ. Β'). 

3. Την αριθμ. 10/2000 απόφαση του Νομαρχιακού Συμ¬ 
βουλίου Δωδεκανήσου με την οποία ψηφίστηκε ο κανονι¬ 
σμός εσωτερικής οργάνωσης και λειτουργίας του 
Ν.Π ,Δ.Δ. της Νομαρχιακής Αυτοδιοίκησης Δωδεκανήσου 
με την επωνυμία «Ν.Α.Ο.Δ.». 

4. Τις διατάξεις του Π.Δ. 194/1988 «Καθορισμός Προ¬ 
σόντων Διορισμού στο Δημόσιο και Ν.Π.Δ.Δ.» όπως συ¬ 
μπληρώθηκαν μεταγενέστερα. 

Διαπιστώνουμε ότι νόμιμα ψηφίστηκε ο κανονισμός 
εσωτερικής οργάνωσης και λειτουργίας του Ν.Π.Δ.Δ. με 
την επωνυμία «Ν.Α.Ο.Δ.» ο οποίος έχει ως κατωτέρω: 

ΑΡΘΡΟ Ιο 

Το οργανωτικό σχήμα των υπηρεσιών του Ν.Α.Ο.Δ. 
απαρτίζεται από μία υπηρεσιακή μονάδα σε επίπεδο δι¬ 
εύθυνσης και αποτελείται από ένα (1) Τμήμα. 

ΑΡΘΡΟ 2ο 

Η Διεύθυνση συγκροτείται από το Τμήμα Διοικητικού - 
Οικονομικού με τα παρακάτω Γ ραφεία: 

α. Γ ραφείο Διοίκησης 

β. Γ ραφείο Τεχνικών Έργων- Προγραμματισμού μελετών 

γ. Γ ραφείο Οργάνωσης διαφόρων δραστηριοτήτων για 
την προώθηση του αθλητισμού (συνεδρίων, αθλητικών 
εκδηλώσεων, εκθέσεων, σεμιναρίων κ.λπ.). 

δ. Γραφείο Οικονομικό και Ταμιακής Υπηρεσίας. 

ΑΡΘΡΟ 3ο 

Διάρθρωση - Διαβάθμιση θέσεων προσωπικού 

Οι θέσεις του προσωπικού διαμορφώνονται σε κλάδους 
και βαθμούς ως εξής: 

ΔΙΕΥΘΥΝΤΗΣ ΚΛΑΔΟΥ ΠΕ. 

Προσόντα διορισμού: Πτυχίο ή Δίπλωμα Ανωτάτης Σχο¬ 
λής της ημεδαπής ή αλλοδαπής (με νόμιμη αναγνώριση 
του πτυχίου ή διπλώματος στην Ελλάδα), Φυσικής Αγω¬ 
γής και προϋπηρεσία στον Αθλητισμό, με γνώση τουλάχι¬ 
στον μιας ξένης γλώσσας. 

Η διάρκεια της θητείας του Διευθυντή είναι τριετής και 
μπορεί να ανανεωθεί με απόφαση του Δ.Σ. 

Η πρόσληψή του γίνεται με απόφαση του Νομάρχη, 
ύστερα από εισήγηση του Δ.Σ. 

Μόνιμο προσωπικό 

1. Κλάδου ΠΕ Διοικητικού - Οικονομικού με βαθμό Δ-Α, 
δύο (2) θέσεις. 

Προσόντα διορισμού: Πτυχίο ή Δίπλωμα Ανωτάτης Σχο¬ 
λής της ημεδαπής ή αλλοδαπής (με νόμιμη αναγνώριση 
του πτυχίου ή διπλώματος στην Ελλάδα), Δημόσιας Διοί¬ 
κησης, Νομικής, Πολιτικών και Οικονομικών Επιστημών, 
με γνώση τουλάχιστον μιας ξένης γλώσσας. 




4714 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2. Κλάδου ΠΕ Πολιτικών Μηχανικών μία (1) θέση. 

Προσόντα διορισμού: Πτυχίο ή Δίπλωμα Ανωτάτης Σχο¬ 
λής της ημεδαπής ή αλλοδαπής (με νόμιμη αναγνώριση 
του πτυχίου ή διπλώματος στην Ελλάδα). 

3. Κλάδου ΠΕ Αρχιτεκτόνων - Μηχανικών μία (1) θέση. 

Προσόντα διορισμού: Πτυχίο ή Δίπλωμα Ανωτάτης Σχο¬ 
λής της ημεδαπής ή αλλοδαπής (με νόμιμη αναγνώριση 
του πτυχίου ή διπλώματος στην Ελλάδα). 

4. Κλάδου ΤΕ Τεχνολόγων Πολιτικών Μηχανικών με 
βαθμό Δ-Α μία (1) θέση. 

Προσόντα διορισμού: Πτυχίο ή Δίπλωμα Τεχνολόγων 
πολιτικών μηχανικών ΤΕΙ της ημεδαπής ή ισότιμο τίτλο 
σχολώντης ημεδαπής ή αλλοδαπής ή ΚΑΤΕΕ ή ημεδαπής 
ή ισότιμων σχολώντης ημεδαπής ή αλλοδαπής αντίστοι¬ 
χη ειδικότητας. 

5. Κλάδου ΤΕ Τεχνολόγων - Τοπογράφων μηχανικών μία 

(1) θέση. 

Προσόντα διορισμού: Πτυχίο ή Δίπλωμα Τ οπογράφων μη¬ 
χανικών ΤΕΙ της ημεδαπής ή ισότιμο τίτλο σχολών της ημε¬ 
δαπής ή αλλοδαπής ή ΚΑΤΕΕ ή ημεδαπής ή ισότιμων σχο¬ 
λώντης ημεδαπής ή αλλοδαπής αντίστοιχη ειδικότητας. 

6. Κλάδου ΔΕ Διοικητικού με βαθμό Δ-Α, έξι (6) θέσεις. 

Προσόντα διορισμού: Απολυτήριο Λυκείου ή εξαταξίου 

Γυμνασίου και γνώση Η/Υ. 

7. Κλάδου ΥΕ Γενικών καθηκόντων με βαθμό Ε-Β, δύο 

(2) θέσεις. 

Προσόντα διορισμού: Απολυτήριος τίτλος Υποχρεωτι¬ 
κής Εκπαίδευσης. 

Προσωπικό με σχέση εργασίας Ιδιωτικού Δικαίου Ορι¬ 
σμένου Χρόνου 

Προβλέπεται η πρόσληψη με σύμβαση ορισμένου χρό¬ 
νου (8 μηνών) εικοσιπέντε (25) πτυχιούχων Φυσικής Αγω¬ 
γής (Α.Ε.Ι.), για προγράμματα ανάπτυξης όλων των αθλη¬ 
μάτων στο Νομό. 

ΑΡΘΡΟ 4ο 

Οι αρμοδιότητες και το αντικείμενο εργασίας του Διευ¬ 
θυντή, του Προϊσταμένου του Τμήματος και των Γ ραφεί¬ 
ων που αναφέρονται στο άρθρο 2 είναι οι παρακάτω: 

α. Διευθυντής 

Προΐσταται, εποπτεύει και ελέγχει την λειτουργία του 
Τμήματος και των Γραφείων του Νομικού Προσώπου. 
Ασκεί τα από το νόμο, ή από εξουσιοδότηση, καθήκοντα 
που του ανατίθενται από τον Πρόεδρο ή το Διοικητικό 
Συμβούλιο. 

Ειδικότερα: 

Εισηγείται στον Πρόεδρο του Δ.Σ. προφορικά και γραπτά 
τη λήψη κάθε μέτρου που κρίνεται απαραίτητο για την καλή, 
παραγωγική και ομαλή λειτουργία και δράση του Ν.Α.Ο.Δ. 

Παραλαμβάνει, αποσφραγίζει και χαρακτηρίζει δια μο¬ 
νογραφής την αλληλογραφία και την διαβιβάζει στο Γ ρα¬ 
φείο Διοίκησης. 

Μονογράφει τα έγγραφα του Νομικού Προσώπου, τα 
χρηματικά εντάλματα, τις μισθοδοτικές καταστάσεις, 
όπως και κάθε γραπτή ενέργεια του Ν.Α.Ο.Δ. πριντα υπο¬ 
γράψει ο Πρόεδρος του Διοικητικού Συμβουλίου. 

Τηρεί τη σφραγίδα και το εμπιστευτικό πρωτόκολλο εφ’ 
όσοντούτο δεν τηρείται από τον Πρόεδρο. 

Ελέγχει τον εφοδιασμό από τα βιβλία περιουσίας και 
διαχείρισης υλικού, προμηθειών και όλα τα βιβλία και 
στοιχεία του Νομικού Προσώπου. 

Συνεργάζεται με τον προϊστάμενο του Τμήματος, για 
την κατάρτιση του ετήσιου προϋπολογισμού εσόδων και 
εξόδων του Οργανισμού και του Απολογισμού και του 
Ισολογισμού τούτου. 

Εφαρμόζει το πειθαρχικό δίκαιο, ενημερώνοντας το Δι¬ 


οικητικό Συμβούλιο γιατις υποχρεώσεις καιτα καθήκοντα 
του προσωπικού, όπως ορίζονται, κατ’ αναλογία των δια¬ 
τάξεων που διέπουν το προσωπικό των Νομαρχιακών 
Αυτ/σεων και δεν περιλαμβάνονται στον παρόντα Οργα¬ 
νισμό Εσωτερικής Υπηρεσίας. 

Παρίσταται στις Συνεδριάσεις του Διοικητικού Συμβου¬ 
λίου ως εισηγητής. Εισηγείται τα θέματα της ημερήσιας 
διάταξης που καταρτίζεται από τον Πρόεδρο του Διοικη¬ 
τικού Συμβουλίου και εκφέρει γνώμη για κάθε ένα από αυ¬ 
τά που καταχωρίζεται στα πρακτικά. 

Φροντίζει για τηνπιστή εφαρμογή της κείμενης νομοθε¬ 
σίας και των οδηγιών και των αποφάσεων του Προέδρου 
και του Διοικητικού Συμβουλίου. 

Εκτελείτα καθήκοντα του προϊσταμένου του Τμήματος 
εφ’όσον δεν υπηρετεί υπάλληλος σ’ αυτό, ή υπηρετεί αλ¬ 
λά αυτός απουσιάζει ή κωλύεται, υπογράφει δε τα έγγρα¬ 
φα εκείνα για τα οποία έχει εξουσιοδοτηθεί από το Διοι¬ 
κητικό Συμβούλιο. 

Επιμελείται για τον εφοδιασμό του Ν.Α.Ο.Δ., που πραγ¬ 
ματοποιείται από τον προϊστάμενο του Τμήματος όσον 
αφορά στα αναγκαία είδη και υλικά καθώς και για την κα¬ 
λή φύλαξη, συντήρηση και ανάθεση αυτών. 

Υπογράφει τις μισθοδοτικές καταστάσεις των αποδο¬ 
χών προσωπικού, οι οποίες συντάσσονται από τον προϊ¬ 
στάμενο Διοικήσεως: 

Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο προϊστάμενος Διοικήσεως. 

Ασκεί τα καθήκοντα του προϊσταμένου του Τμήματος σε 
περίπτωση που δεν έχουν πληρωθεί οι θέσεις τους ή υφί- 
στανται αλλά οι υπεύθυνοι απουσιάζουν ή κωλύονται, και 
εκτελεί κάθε άλλη εργασία σε περίπτωση έκτακτης ανάγκης. 

Όταν δεν υπηρετεί Διευθυντής ή απουσιάζει ή κωλύεται 
όλα τα παραπάνω καθήκοντα ασκεί ο νόμιμος αναπληρω¬ 
τής του, που ορίζεται από το Διοικητικό Συμβούλιο ή τον 
Πρόεδρο. 

ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ. 

α) Γ ραφείο Διοίκησης. 

Εκτελεί όλη τη γραμματειακή υποστήριξη σύμφωνα με 
τα καθήκοντα που ορίζει ο εκάστοτε προϊστάμενος Διεύ¬ 
θυνσης. 

Στην αρμοδιότητα του Γ ραφείου αυτού ανήκουν επί¬ 
σης: 

Η διεκπεραίωση της τηλεφωνικής επικοινωνίας του 
Ν.Α.Ο.Δ., και η ενημέρωση της Διεύθυνσης και του Προϊ¬ 
σταμένου του Τμήματος για τις συνεννοήσεις και τα θέ¬ 
ματα που παρουσιάζονται κατά τη διάρκεια των τηλεφω¬ 
νικών συνεννοήσεων από τη συνεργασία με άλλους φο¬ 
ρείς της ημεδαπής ή της αλλοδαπής. 

Η τήρηση πλήρους και ενημερωμένου αρχείου με τις δι¬ 
ευθύνσεις και τα τηλέφωνα προσώπων και φορέων που 
συνεργάζονται με των Ο.Τ.Α. καιτων επιστημονικών ιδρυ¬ 
μάτων της Ελλάδας και του εξωτερικού καθώς και αρχεί¬ 
ου των δημοσιευμάτων που αναφέρονται στις δραστη¬ 
ριότητες του Ν.Α.Ο.Δ. 

Το Γ ραφείο αυτό φροντίζει για την γραμματειακή και δι¬ 
οικητική υποστήριξη και αλληλογραφία. 

Ειδικότερα: 

1) Τηρείτα μητρώα, ατομικούς φακέλους και ευρετήρια 
του πόσης φύσεως και εργασιακής σχέσης προσωπικού. 

2) Ασχολείται με τη μελέτη και εφαρμογή των Νόμων 
των Συλλογικών Συμβάσεων που αφορούν μισθοδοσίες 
του μόνιμου και έκτακτου προσωπικού και φροντίζει για 
τη συγκέντρωση όλων των απαιτούμενων στοιχείων για 
την απονομή συντάξεων στο μόνιμο προσωπικό. 

3) Κοινοποιεί την ημερήσια διάταξη στα μέλη του Δ.Σ., 
τηρεί τα πρακτικά των συνεδριάσεων του Δ.Σ. και τα κα¬ 
ταχωρίζει στο επίσημο βιβλίο πρακτικών, τηρώντας σχε¬ 
τικό ευρετήριο. 

4) Μεριμνά για την υποβολή και έγκριση των λαμβανο- 
μένων αποφάσεων όπως ο νόμος απαιτεί και την αποστο¬ 
λή, την υλοποίησή τους στις αρμόδιες υπηρεσίες. 

5) Παραλαμβάνει τα εισερχόμενα έγγραφα και βάσει 
του χαρακτηρισμού αυτών από τον Προϊστάμενο, τα κα¬ 
ταχωρίζει στο πρωτόκολλο και στα βιβλία διανομής και τα 
παραδίδει αρμοδίως. 

6) Επιμελείται τη δακτυλογράφηση και τη διεκπεραίω¬ 
ση των εξερχόμενων εγγράφων, τα οποία καταχωρίζει 
στο πρωτόκολλο και στα οικεία ευρετήρια και φροντίζει 
για την αρχειοθέτηση και φύλαξη των σχεδίων αυτών. 

β) Γραφείο Τεχνικών Έργων- Προγραμματισμού Μελε¬ 
τών 

Το Γραφείο αυτό προγραμματίζει, συντάσσει και επι¬ 
βλέπει μελέτες και κατασκευές αθλητικών έργων που εκ¬ 
πονούνται από τον οργανισμό αυτόνομα ή με συνεργασία 
άλλων φορέων. 

γ) Γραφείο Οργάνωσης διαφόρων δραστηριοτήτων για 
την προώθηση του αθλητισμού. 

Το Γ ραφείο αυτό επιμελείται, οργανώνει και εκτελείτις 
διάφορες αθλητικές εκδηλώσεις (για συνέδρια, αθλητι¬ 
κές εκδηλώσεις, εκθέσεις, σεμινάρια κ.λπ.). 

δ) Γ ραφείο Οικονομικό και Ταμιακής Υπηρεσίας. 

Τηρεί τα λογιστικά και διαχειριστικά βιβλία και τα λοιπά 
βοηθητικά βιβλία που καθορίζουν οι διατάξεις για την οι¬ 
κονομική διοίκηση και το λογιστικό των Νομικών Προσώ¬ 
πων Ιδιωτικού Δικαίου της Νομαρχιακής Αυτοδιοίκησης 

Ενδεικτικά: 

Καταρτίζει τον προϋπολογισμό εσόδων και εξόδων, τον 
απολογισμό και τον ισολογισμό και τις αντίστοιχες ειση¬ 
γητικές εκθέσεις. 

Παρακολουθεί με στατιστικά στοιχεία την πορεία της 
εκτέλεσης του προϋπολογισμού εσόδων και εξόδων, ει- 
σηγείται έγκαιρα την αναμόρφωση αυτού με την εγγραφή 
νέων εσόδων και εξόδων και χορήγηση συμπληρωματι¬ 
κών και εκτάκτων πιστώσεων. 

Τηρεί ιδιαίτερο φάκελο για κάθε κεφάλαιο του προϋπο¬ 
λογισμού εξόδων που περιλαμβάνει και τις σχετικές δια¬ 
τάξεις (νόμους, διατάγματα, αποφάσεις εγκρίσεις κλπ). 

Υποβάλλει στο Διοικητικό Συμβούλιο, τους μηνιαίους 
και τους ετήσιους λογαριασμούς της διαχείρισης των 
εσόδων και των εξόδων. 

Παρακολουθεί τη λήξη των ενταλμάτων προπληρωμής 
με απόδοση λογαριασμού από τους υπολόγους. 

Τηρεί τις διαδικασίες προμηθειών και έργων σύμφωνα 
με τις κείμενες διατάξεις, συγκεντρώνει τα απαιτούμενα 
δικαιολογητικά για κάθε δαπάνη, εκδίδει και πληρώνει τα 
χρηματικά εντάλματα πληρωμής μέσα στα όρια των πι¬ 
στώσεων που προϋπολογισμού, μετά την υπογραφή τους 
από τον προϊστάμενο του Τμήματος, τον Διευθυντή και 
τον Πρόεδρο. 

Τηρεί βιβλίο πιστωτών και ενεργείτην αναγνώρισή τους 
με την προσυπογραφή των πράξεων εκκαθάρισης και 
αναγνώρισης που συντάσσονται με βάση τους οικείους 
λογαριασμούς ή καταστάσεις και με βάση αυτές εκδίδει 
τα οικεία χρηματικά εντάλματα στα ονόματα των δικαιού¬ 
χων μέσα στις πιστώσεις του προϋπολογισμού. Καταχω¬ 
ρίζει αυτά στα οικεία βιβλία και στη συνέχεια μετά την 
υπογραφή προχωρεί σε εκταμίευση. 

Συγκεντρώνει, ελέγχει και καταχωρίζει στα οικεία λογι¬ 
στικά βιβλία τα αποτελέσματα της εκτέλεσης του προϋ¬ 


πολογισμού εσόδων και εξόδων και δοσοληψίες, γενικά 
της κίνησης χρέους και της περιουσίας τους. 

ΑΡΘΡΟ 5ο 

Οι υπάλληλοι είναι υποχρεωμένοι εκτός από τα καθήκο¬ 
ντα που αναφέρονται στον παρόντα κανονισμό να εκτε- 
λούν και όσα η διοίκηση και οι υπηρεσιακοί προϊστάμενοι 
τους αναθέτουν μέσα και έξω από τα γραφεία. 

ΑΡΘΡΟ 6ο 

Ο διορισμός, τα καθήκοντα, ο χρόνος εργασίας, η ευ¬ 
θύνη, τα δικαιώματα, οι άδειες, οι ποινές, η λύση της 
υπαλληλικής σχέσης, η ιατροφαρμακευτική περίθαλψη 
ρυθμίζονται και καθορίζονται κατ’ ανάλογη εφαρμογή 
των εκάστοτε ισχυουσών διατάξεων για το προσωπικό 
των Ο.Τ.Α. Β' βαθμού. 

Οι προσλήψεις του προσωπικού γίνονται ύστερα από 
απόφαση του Διοικητικού Συμβουλίου του Ν.Α.Ο.Δ. 

Κενά ή προβλήματα που παρουσιάζονται από την εφαρ¬ 
μογή του Οργανισμού αυτού αντιμετωπίζονται με αποφά¬ 
σεις του Δ.Σ. 

ΑΡΘΡΟ 7ο 

Το προσωπικό του Ν.Α.Ο.Δ. σε περίπτωση κατάργησής 
του θα απορροφηθεί από την Νομαρχιακή Αυτοδιοίκηση 
Δωδεκανήσου. 

ΑΡΘΡΟ 8ο 

Ο Οργανισμός αυτός ισχύει από την ημερομηνία δημο¬ 
σίευσής του στην Εφημερίδα της Κυβέρνησης. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού, δεδομένου ότι οι 
σχετικές δαπάνες θα βαρύνουν τους οικείους Κ.Α. του 
Ν.Π.Δ.Δ. του εκάστοτε ετήσιου προϋπολογισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 6 Μαρτίου 2000 
Ο Νομάρχης 
ΣΑΒΒΑΣ ΚΑΡΑΓΙΑΝΝΗΣ 

-♦- 

Αριθ.901 (7) 

Σύσταση Τοπικού Οργανισμού Εγγείων Βελτιώσεων στο 
Δήμο Ευρωστίνης Ν. Κορινθίας με την επωνυμία «ΤΟ- 
ΕΒ Σκουπέικου». 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης κ.λπ.», όπως συμπληρώθηκε και τροπο¬ 
ποιήθηκε μεταγενέστερα. 

2. Το Π. Δ. 94/22.3.1993 (ΦΕΚ 40/22.3.93 τ.Α') Μεταβί¬ 
βαση αρμοδιοτήτων στους Νομάρχες. 

3. Την αριθμ. 3821/17.7.97 απόφαση Νομάρχη Κοριν¬ 
θίας «Μεταβίβαση αρμοδιοτήτων και άσκηση αυτών με 
εντολή Νομάρχη». 

4. Το άρθρο 16του ΝΔ3881 /58 «περίεγγείων Βελτιώσεων». 

5. Το άρθρο 18 του από 13.9.59 ΒΔ «περί Οργανισμών 
Εγγείων Βελτιώσεων». 

6. Το απόσπασμα από το αριθμ. 4/1999 πρακτικό της κα¬ 
τά την 5.10.99 συνεδρίασης του κεντρικού Γνωμοδοτικού 
Συμβουλίου εγγ/κών έργων, που γνωμοδοτεί για την κα¬ 
τάργηση της ΤΕΑ Σκουπέικων και μετατροπή της σε ΤΟΕΒ. 

7. Την 16628/22.12.99 απόφαση του Γεν. Γραμματέα 
της Περιφέρειας Πελοποννήσου για την κατάργηση της 
ΤΕΑ Σκουπέικων και την μετατροπή της σε ΤΟΕΒ με την 
ίδια περιοχή δικαιοδοσίας κ.λπ. 

8. Την αριθμ. 123389/902/4.3.80 απόφαση του Υπ. Γεωρ¬ 
γίας «Περί καθορισμού τύπου καταστατικού των ΤΟΕΒ». 

9. Το από 15.3.2000 πρακτικό της Ιδρυτικής Συνέλευ¬ 
σης, που συνήλθε σύμφωνα με την 793/7.3.2000 πρό¬ 
σκληση της ΔΕΒ Κορινθίας και ψήφισε το καταστατικό 
του υπό ίδρυση ΤΟΕΒ Σκουπέικου. 

10. Σχετική προφορική εισήγηση της Δ/νσης Ε. Β. Κο¬ 
ρινθίας, αποφασίζουμε: 

I. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία ΤΟΕΒ Σκουπέϊκου, με έδρα το 
Δ.Δ. Λυκοποριάς του Δήμου Ευρωστίνης Ν. Κορινθίας. 
Στον ΤΟΕΒ Σκουπέικου που θα έχει την ίδια περιοχή δι¬ 
καιοδοσίας με την ΤΕΑ Σκουπέικου που καταργήθηκε, με¬ 
ταβιβάζονται αυτοδίκαια όλα τα δικαιώματα και υποχρε¬ 
ώσεις και εν γένει η περιουσία αυτής κινητή και ακίνητη 
σύμφωνα μετά αριθμ. 6 και 7 ανωτέρω σχετικά. 

11. Εγκρίνουμε το καταστατικό με τις παρακάτω προ¬ 
σθήκες, που ψηφίστηκε και υπογράφηκε από την ιδρυτική 
Συνέλευση της 15.3.2000, αποτελούμενο από 50 άρθρα: 

1) Στο άρθρο 1 μετά την λέξη «επωνυμία» , προστίθεται 
ΤΟΕΒ Σκουπέικου. 

2) Στο άρθρο 2, τα κενά συμπληρώνονται κατά σειρά από 
τις λέξεις Δ.ΔΛυκοποριάςτου Δήμου Ευρωστίνης Κορινθίας. 

3) Στο άρθρο 3, μετά την λέξη «έκταση», προστίθεται 
1906.862, μετά την λέξη «προβλεπόμενα» Μελέτη και κα¬ 
τασκευή κλειστού υπόγειου δικτύου για άρδευση με τε¬ 
χνητή βροχή, μετά την λέξη «λειτουργούντα» προστίθεται 
Δέση στον Σκουπέικο ποταμό, κεντρικούς υδραύλακες 
διαχωριστή διανομής νερού, υδατοδεξαμενή, 2 γεωτρή¬ 
σεις και δίκτυα δευτερεύοντα καιτριτεύοντα. 

4) Στο άρθρο 10: στην παρ. 4 μετά την λέξη «κλίμακα» , 
προστίθενται: 

α) Από 5 στρ. μέχρι 20 στρ. 1 ψήφος 

Πάνω από 20 στρ. μέχρι 50 στρ. 2 ψήφοι 

Πάνω από 50 στρ. 3 ψήφοι 

β) Για την Τοπική Συνέλευση Ελληνικού από 1 στρ. μέ¬ 
χρι 20 στρ. 1 ψήφος, λόγω του μικροτεμαχισμού του κλή¬ 
ρου και έλλεψης ψήφου. 

Τα μέλη που κατέχουν έκταση μικρότερη των ανωτέρω 
κατωτάτων ορίων, μπορούν να συγκροτούν ομάδα σύμ¬ 
φωνα με το άρθρο 17 του από 13.9.59 ΒΔ και άρθρου 60 
του Ν. 2538/97. 

- Στην παρ. 5 μετά τις λέξεις «αυτού σε» 20 και μετά την 
λέξη «ως εξής»: 

1. Λυκοποριά 16 

2. Καλλιθέα 3 

3. Ελληνικό 1 

5) Στο άρθρο 18 τα κενά συμπληρώνονται ως εξής: 

-Στηνπαρ. 1 μετάτηνλέξη «από», προστίθεται 5 (πέντε) 

- Στο τελευταίο εδάφιο της παρ. 2 μετά την λέξη «Τα», 
προστίθεται 5 (πέντε) και μετά τις λέξεις «τα δε» προστί¬ 
θεται 3 (τρία). 

6) Στο άρθρο 19 τα κενά συμπληρώνονται με τις λέξεις 
3 (τριών) και 3 (τριών). 

7) Στο άρθρο 22 στην τελευταία παράγραφο το κενό συ¬ 
μπληρώνεται με τη λέξη 3 (τρία). 

8) Στο άρθρο 33 τα κενά συμπληρώνονται με το 0. 

Από τις διατάξεις αυτής της απόφασης δεν προκαλείται 

δαπάνη εις βάρος του κρατικού προϋπολογισμού ούτε 
εις βάρος του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Μαρτίου 2000 
Ο Νομάρχης 
ΑΓΓΕΛΟΣ ΜΑΝΩΛΑΚΗΣ 


Αριθ. 2117 (8) 

Τροποποίηση Νομαρχιακής Απόφασης καθορισμού χρή¬ 
σης επιφανειακών υδάτων και ειδικών όρων για τη διά¬ 
θεση λυμάτων και βιομηχανικών αποβλήτων στο Ν. Χα¬ 
νιών. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τον Α.Ν. 2520/40 ΦΕΚ 237/τ.Α'/5.9.40 «περί Υγειονο¬ 
μικών Διατάξεων». 

2. Την Ε1 β/221 /65 ΦΕΚ 138/65 Υγειονομική Διάταξη «πε¬ 
ρί διαθέσεως λυμάτων και βιομηχανικών αποβλήτων», 
όπως έχει τροποποιηθεί και ισχύει μέχρι σήμερα. 

3. Την αριθ. 6310/85 ΦΕΚ 517/5.9.85 τ.Β' Νομαρχιακή 
Απόφαση «περί καθορισμού χρήσης επιφανειακών υδά¬ 
των και ειδικών όρων για την διάθεση λυμάτων και βιομη¬ 
χανικών αποβλήτων στο Ν. Χανιών» όπως έχει τροποποι¬ 
ηθεί και ισχύει μέχρι σήμερα. 

4. Το υπ’ αριθμ. 1345/8.2.2000 Απόφαση Νομάρχη Χα¬ 
νιών «περί της συγκροτήσεως Επιτροπής Καθορισμού 
Χρήσης Επιφανειακών Υδάτων στο Νομό Χανιών». 

5. Το από 17.2.2000 Πρακτικό της Επιτροπής, αποφασί¬ 
ζουμε: 

Τροποποιούμε την αριθμ. 6310/85 ΦΕΚ 517/85 τ. Β' Νο¬ 
μαρχιακή Απόφαση «περί καθορισμού χρήσης επιφανεια¬ 
κών υδάτων και ειδικών όρων για την διάθεση λυμάτων και 
βιομηχανικών αποβλήτων στο Νομό Χανίων» και συγκε¬ 
κριμένα την παράγραφο (8) ως εξής: 

α) Επιτρέπουμε την κολύμβηση σε όλη τη θαλάσσια πε- 
ειοχή της πρώην Κοινότητας Κουρνά και την αλιεία εχινό- 
δερμων και οστρακοειδών. 

β) Απαγορεύουμε τη διάθεση λυμάτων και αποβλήτων 
στην Λίμνη Κουρνά και στη θαλάσσια περιοχή της πρώην 
Κοινότητας Κουρνά εκτός από την περιοχή εκβολής του 
αγωγού των επεξεργασμένων λυμάτων της ευρύτερης 
περιοχής του Δήμου Γεωργιούπολης που θα βρίσκεται 
εντός θαλάσσης, σε ελάχιστο μήκος εννιακοσίων (900) 
μέτρων από την ακτή, σε ελάχιστο βάθος δώδεκα (12) μέ¬ 
τρων και στις παρακάτω γεωγραφικές συντεταγμένες με 
στοιχεία φ = 35 & 21,8' και λ = 24 & 18', 

Για τη διάθεση των επεξεργασμένων αστικών λυμάτων 
της ευρύτερης περιοχής του Δήμου Γεωργιούπολης στη 
θάλασσα θα πρέπει τα λύματα να έχουν υποβληθεί σε 
δευτεροβάθμια επεξεργασία και απολύμανση και να τη¬ 
ρηθούν οι απαιτήσεις που ορίζονται στον Πίνακα 1 του άρ¬ 
θρου 16 της κοινής Υπουργικής Απόφασης 5673/400/ 
1997 ΦΕΚ 192/τ. Β'/14.3.97 που αφορούν την ποιότητα 
εκροής των επεξεργασμένων λυμάτων. 

γ) Σε ακτίνα διακοσίων (200) μέτρων από το σημείο 
εκβολής του αγωγού απαγορεύεται η κολύμβηση και σε 
ακτίνα τριακοσίων (300) μέτρων απαγορεύεται η αλιεία 
εδωδίμων οστρακόδερμων και η αλιεία γενικώς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 1 Μαρτίου 2000 

Ο Νομάρχης Χανίων κ.α.α. 

Ο Βοηθός Νομάρχη 
ΑΛΕΞΑΝΔΡΟΣ ΤΖΑΤΖΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




